राष्ट्रपति विद्यादेवी भण्डारीले मुलुक स्थायित्व र समृद्धिको चरणमा प्रवेश गरेकाले अब कुनै पनि बहानामा द्वन्द्वमा जान नहुने बताउनुभएको छ । संविधान जारी भएपछि गठन भएको ऐतिहासिक प्रतिनिधिसभा र राष्ट्रियसभाको संयुक्त बैठकलाई चैत्र १५ गते बिहिबार सम्बोधन गर्दै उहाँले सबै तहमा जनप्रतिनिधिमूलक संस्थाको निर्वाचनसँगै लोकतन्त्र र अग्रगमनका लागि उज्ज्वल सम्भावना देखिएको उल्लेख गर्नुभयो ।
